CELEX: 62021CN0668
Language: mt
Date: 2021-11-08 00:00:00
Title: Kawża C-668/21: Talba għal deċiżjoni preliminari mressqa mill-Augstākā tiesa (Senāts) (il-Latvja) fit-8 ta’ Novembru 2021 – SIA “Druvnieks” vs Lauku atbalsta dienests

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/18
            
         
      Talba għal deċiżjoni preliminari mressqa mill-Augstākā tiesa (Senāts) (il-Latvja) fit-8 ta’ Novembru 2021 – SIA “Druvnieks” vs Lauku atbalsta dienests
      (Kawża C-668/21)
      (2022/C 37/24)
      Lingwa tal-kawża: il-Latvjan
      
         Qorti tar-rinviju
      
      Augstākā tiesa (Senāts)
      
         Partijiet fil-kawża prinċipali
      
      
         Rikorrent: SIA “Druvnieks”
      
         Konvenut: Lauku atbalsta dienests
      
         Domandi preliminari
      
      
                  1)
               
               
                  L-applikazzjoni tal-Artikolu 60 tar-Regolament (UE) Nru 1306/2013 (1) tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008, hija ġġustifikata meta impriża oħra tal-proprjetarju tal-kumpannija li titlob l-għajnuna tkun wettqet ksur li l-konsegwenzi finanzjarji tiegħu ma ġewx irrimedjati u meta l-kumpannija li titlob l-għajnuna effettivament ħadet l-attività agrikola ta’ din l-impriża?
               
            
                  2)
               
               
                  L-Artikolu 60 tar-Regolament Nru 1306/2013, jista’ jiġi applikat b’tali mod li jkun ikkonstatat li persuna evitat is-sanzjoni amministrattiva prevista fl-Artikolu 64(4)(d) tal-imsemmi regolament, meta ebda deċiżjoni ma ttieħdet fil-konfront tal-kumpannija rikorrenti jew tal-proprjetarju tagħha sabiex tiġi imposta sanzjoni amministrattiva li twassal għall-esklużjoni tagħha miċ-ċirku tal-applikanti għall-għajnuna?
               
            
                  3)
               
               
                  L-Artikolu 60 tar-Regolament Nru 1306/2013, jista’ jiġi applikat fis-sens li l-awtorità inkarigata mill-eżami tal-proposta ta’ abbozz għandha tivverifika jekk impriżi oħrajn miżmuma preċedentement mill-proprjetarju tal-kumpannija li titlob l-għajnuna jaqgħux taħt il-punt (14) tal-Artikolu 2 tar-Regolament tal-Kummissjoni (UE) Nru 702/2014 (2) tal-25 ta’ Ġunju 2014 li jiddikjara ċertu kategoriji ta’ għajnuna fis-setturi tal-agrikoltura u l-forestrija u f’żoni rurali kompatibbli mas-suq intern bl-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea u, fil-każ ta’ nuqqas ta’ osservanza, tiċħad il-proposta ta’ abbozz mingħajr ebda evalwazzjoni individwali oħra tal-fatti?
               
            
         (1)  ĠU 2013, L 347, p. 549, u rettifiki fil-ĠU 2016, L 130, p. 6, u fil-ĠU 2017, L 327, p. 83.
      
         (2)  ĠU 2014, L 193, p. 1.